
הפיל הכחול בביצוע חדש ומפתיע ללהיט האייקוני 
"הקולות של פיראוס"
הביצוע המיוחד יוצא עם ציון 50 שנה ל"אחים ראובני"

הלהיט "הקולות של פיראוס" מבוסס על לחן יווני של המלחין דמטריס סטמבוליס  בוצע במקור ביוון על ידי הזמרת קטרינה סטניסי. מי שהביא את השיר לישראל, כתב לו את המילים העבריות והפך אותו לקלאסיקה מקומית הוא הפזמונאי אילן גולדהירש. 

השיר בוצע לראשונה בעברית בשנת 1989  ע"י חיים משה שהקליט אותו במקור תחת השם "חלום ים תיכוני". לאורך השנים הפך השיר לקלאסיקה ישראלית מלאה בגעגוע וזכה לביצועים רבים בהם ביצוע של דקלון, שלומי סרנגה, נסרין והראל סקעת. 

עומר למפרט המפיק והמנהל המוסיקלי של הפרויקט פנה ללהקת הפיל הכחול עם הרעיון לביצוע המיוחד. הלהקה הגיבה בהתלהבות ותוך ימים ספורים הגיעה להקליט את השיר באולפן של עומר .

הפיל הכחול: 
 "תחילת שנות ה-90, בשכונה עניה בדרום אשקלון, אבא יושב במרפסת בקומה רביעית ומעשן סיגריות בשרשרת.
ברדיו מתנגן "הקולות של פיראוס" ואמא מבשלת ומנצחת על חמישה סירים שעושים ריח מדהים בכל הבית הקטן.
השיר הזה מסמל עבורנו ילדות שאולי לא היה בה הרבה חומר אבל הייתה מלאה בשמחה, פשטות ואהבה.
כבוד עבורנו לבצע קאבר לשיר הזה. שמחים מאד על העבודה המשותפת עם המפיק  עומר למפרט".

האחים ראובני, חלוצי הבאת המוסיקה המזרחית/ים תיכונית למרכז מפת המוסיקה בישראל. משפחת ראובני גילו וקידמו את אמני הענק: זוהר ארגוב, חיים משה, אהובה עוזרי, צלילי הכרם, מרגלית צנעני, דקלון, שימי תבורי, עופר לוי, ג'קי מקייטן ועוד ועוד. מהחנות הקטנה בשכונת התקווה יצאו לעולם מאות להיטים שמושמעים עד היום באופן יומיומי
מאיר, אשר ז"ל, דני, דרורי ואליצור ראובני היו הראשונים שהאמינו במוסיקה הנ"ל, השקיעו והוציאו יותר מ700 אלבומים שחלקם הפכו להיות אלבומי מופת ואבן דרך בתעשיית המוסיקה הישראלית.
ראובני מוסיקה זכו בפרס אקו"ם בשנת 2022 עבור תרומתם לזמר העברי ולתרבות הישראלית.
לפרטים נוספים: ירון כהן 050-7789393  co.n.yaron@gmail.com

